กฎกระทรวงกฎกระทรวงฉบับที่๒๕ (พ.ศ. ๒๕๓๙)ออกตามความในพระราชบัญญัติระเบียบข้าราชการตำรวจพ.ศ.๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ------------- อาศัยอำนาจตามความในมาตรา ๔และมาตรา ๓๖ วรรคสอง แห่งพระราชบัญญัติระเบียบข้าราชการตำรวจ พ.ศ. ๒๕๒๑ และมาตรา ๓๗แห่งพระราชบัญญัติระเบียบข้าราชการตำรวจ พ.ศ. ๒๕๒๑ซึ่งแก้ไขเพิ่มเติมโดยประกาศคณะรักษาความสงบเรียบร้อยแห่งชาติ ฉบับที่ ๓๘ ลงวันที่ ๒๘ กุมภาพันธ์ พ.ศ. ๒๕๓๔รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ๑ ให้ยกเลิก (๑)กฎกระทรวง ฉบับที่ ๑๑ (พ.ศ. ๒๕๒๓) ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ (๒)กฎกระทรวง ฉบับที่ ๑๙ (พ.ศ. ๒๕๓๐) ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ ว่าด้วยการเลื่อนขั้นและอัตราเงินเดือนข้าราชการตำรวจ (๓)กฎกระทรวง ฉบับที่ ๒๒ (พ.ศ. ๒๕๓๕) ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ ข้อ๒ ในกฎกระทรวงนี้ ปีหมายความว่า ปีงบประมาณ รอบปีที่แล้วมาหมายความว่า ระยะเวลาตั้งแต่วันที่ ๑ กรกฎคม ของปีหนึ่งถึงวันที่ ๓๐ มิถุนายน ของปีถัดไป ข้อ๓การเลื่อนขั้นและอัตราเงินเดือนข้าราชการตำรวจประจำปีให้เลื่อนตั้งแต่วันที่ ๑ ตุลาคมของปีที่ได้เลื่อนขั้นและอัตราเงินเดือนนั้น ผู้ที่ไม่อยู่ในหลักเกณฑ์จะได้รับการพิจารณาเลื่อนขั้นและอัตราเงินเดือนได้ตามข้อ ๑๐ และข้อ ๑๑หากต่อไปถ้ามีขั้นและอัตราเงินเดือนที่จะเลื่อนให้ได้ หรือได้รับแต่งตั้งให้มีชั้นยศสูงขึ้นก่อนวันที่ ๑ กรกฎาคมให้พิจารณาเลื่อนขั้นและอัตราเงินเดือนได้ไม่เกินหนึ่งขั้นตั้งแต่วันที่มีขั้นและอัตราเงินเดือนที่จะเลื่อนให้ได้หรือวันที่ได้รับการแต่งตั้งให้มีชั้นยศสูงขึ้น แล้วแต่กรณี ข้อ๔ข้าราชการตำรวจซึ่งจะได้รับพิจารณาเลื่อนขั้นและอัตราเงินเดือนประจำปีครึ่งขั้นต้องอยู่ในหลักเกณฑ์ประการใดประการหนึ่งดังต่อไปนี้ (๑)เป็นผู้อยู่ในหลักเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีหนึ่งขั้นตามข้อ ๕ (๑) (๓) (๔) (๕) (๖) (๗) และ (๘)และในรอบปีที่แล้วมามีผลการปฏิบัติงานซึ่งผู้บังคับบัญชาได้พิจารณาแล้วเห็นว่าอยู่ในเกณฑ์ที่สมควรจะได้เลื่อนขั้นและอัตราเงินเดือนครึ่งขั้น (๒)เป็นผู้ไม่อยู่ในหลักเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีหนึ่งขั้นตามข้อ ๕ (๓) (๕) หรือ (๖)แต่มีเวลาปฏิบัติราชการในรอบปีที่แล้วมาเป็นเวลาไม่น้อยกว่าหกเดือนตลอดจนอยู่ในเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีหนึ่งขั้น ตามข้อ ๕ (๑) (๔) (๗) และ (๘)และในรอบปีที่แล้วมามีผลการปฏิบัติงานซึ่งผู้บังคับบัญชาได้พิจารณาแล้วเห็นว่าอยู่ในเกณฑ์ที่สมควรจะได้เลื่อนขั้นและอัตราเงินเดือนประจำปีหนึ่งขั้น ข้อ๕ข้าราชการตำรวจซึ่งจะได้รับการพิจารณาเลื่อนขั้นและอัตราเงินเดือนประจำปีหนึ่งขั้นต้องอยู่ในหลักเกณฑ์ดังต่อไปนี้ (๑)ในปีที่แล้วมาได้รับบรรจุเข้ารับข้าราชการมาแล้วเป็นเวลาไม่น้อยกว่าแปดเดือน (๒)ในรอบปีที่แล้วมาได้ปฏิบัติงานตามหน้าที่ของตนด้วยความสามารถและด้วยความอุตสาหะจนเกิดผลดีหรือความก้าวหน้าแก่ราชการซึ่งผู้บังคับบัญชาได้พิจารณาแล้วเห็นว่าอยู่ในเกณฑ์ที่สมควรจะได้เลื่อนขั้นและอัตราเงินเดือนหนึ่งขั้น (๓)ในรอบปีที่แล้วมาต้องไม่ถูกสั่งพักราชการหรือถูกสั่งให้ออกจากราชการไว้ก่อนเป็นระยะเวลารวมกันเกินสี่เดือน (๔)ในรอบปีที่แล้วมาจนถึงวันออกคำสั่งเลื่อนขั้นและอัตราเงินเดือนต้องไม่ถูกลงโทษทางวินัยที่สูงกว่าโทษภาคทัณฑ์ หรือไม่ถูกศาลพิพากษาในคดีอาญา ให้ลงโทษในความผิดที่เกี่ยวกับการปฏิบัติหน้าที่ราชการหรือความผิดที่ทำให้เสื่อมเสียเกียรติศักดิ์ของตำแหน่งหน้าที่ราชการของตนซึ่งมิใช่ความผิดที่ได้กระทำโดยประมาทหรือความผิดลหุโทษ ในกรณีที่ข้าราชการตำรวจผู้ใดอยู่ในหลักเกณฑ์ที่สมควรได้เลื่อนขั้นและอัตราเงินเดือนและได้ถูกงดเลื่อนขั้นและอัตราเงินเดือนเพราะถูกลงโทษทางวินัยที่สูงกว่าโทษภาคทัณฑ์ หรือถูกศาลพิพากษาในคดีอาญาให้ลงโทษในกรณีนั้นมาแล้ว ให้ผู้มีอำนาจสั่งเลื่อนขั้นและอัตราเงินเดือนเลื่อนขั้นและอัตราเงินเดือนประจำปีต่อไปให้ผู้นั้นตั้งแต่วันที่ ๑ ตุลาคมของปีที่จะได้เลื่อนเป็นต้นไป (๕)ในรอบปีที่แล้วมาต้องไม่ลาหรือมาทำงานสายเกินจำนวนครั้งที่อธิบดีหรือผู้บังคับบัญชาซึ่งได้รับมอบหมายจากอธิบดีกำหนดเป็นหนังสือไว้ก่อนแล้วโดยคำนึงถึงลักษณะงานและสภาพท้องที่อันเป็นที่ตั้งของแต่ละส่วนราชการหรือหน่วยงาน (๖)ในรอบปีที่แล้วมาต้องมีเวลาปฏิบัติราชการสิบสองเดือนโดยไม่มีวันลาเกินกว่าสีสิบห้าวัน แต่ไม่รวมถึงวันลาดังต่อไปนี้ (ก)ลาอุปสมบท หรือลาไปประกอบพิธีฮัจย์ ณ เมืองเมกกะ ประเทศซาอุดิอาระเบียเฉพาะวันลาที่มีสิทธิได้รับเงินเดือนระหว่างลาตามกฎหมายว่าด้วยการจ่ายเงินเดือน (ข)ลาคลอดบุตรไม่เกินเก้าสิบวัน (ค)ลาป่วยซึ่งจำเป็นต้องรักษาตัวเป็นเวลานานไม่ว่าคราวเดียวหรือหลายคราวรวมกันไม่เกินหนึ่งร้อยยี่สิบวันทำการ (ง)ลาป่วยเพราะประสบอันตรายในขณะปฏิบัติราชการตามหน้าที่หรือในขณะเดินทางไปหรือกลับจากปฏิบัติราชการตามหน้าที่ (จ)ลาพักผ่อน (๗)ในรอบปีที่แล้วมา ถ้าได้รับอนุญาตให้ไปศึกษาในประเทศ หรือไปศึกษา ฝึกอบรมหรือดูงาน ณ ต่างประเทศตามระเบียบว่าด้วยการให้ข้าราชการไปศึกษา ฝึกอบรม และดูงาน ณ ต่างประเทศต้องได้ปฏิบัติหน้าที่ราชการในรอบปีที่แล้วมาเป็นเวลาไม่น้อยกว่าแปดเดือน สำหรับผู้ที่ศึกษาในสถานศึกษาของกรมตำรวจต้องได้ปฏิบัติราชการในปีที่แล้วมาเป็นเวลาไม่น้อยกว่าแปดเดือน คำว่า"ศึกษาในประเทศ" ตามวรรคหนึ่ง หมายความว่า การศึกษาในประเทศตามหลักสูตรที่เป็นการเพิ่มพูนความรู้ด้วยการเรียนหรือการวิจัยเพื่อให้ได้มาซึ่งปริญญาหรือประกาศนียบัตรวิชาชีพอันอาจพิจารณาคุณวุฒิให้ได้ (๘)ในรอบปีที่แล้วมาต้องไม่ขาดราชการโดยไม่มีเหตุผลอันสมควร การนับจำนวนวันลาไม่เกินสี่สิบห้าวันสำหรับวันลากิจส่วนตัวและวันลาป่วยที่มิใช่วันลาป่วยตาม (ง) ให้นับเฉพาะวันทำการ ข้อ๖ข้าราชการตำรวจซึ่งจะได้รับการพิจารณาเลื่อนขั้นและอัตราเงินเดือนประจำปีหนึ่งขั้นครึ่งต้องเป็นผู้อยู่ในเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีหนึ่งขั้นตามข้อ ๕ และอยู่ในหลักเกณฑ์ประการใดประการหนึ่งหรือหลายประการดังต่อไปนี้ด้วย (๑)ปฏิบัติงานตามหน้าที่ได้ผลดี มีประสิทธิภาพและประสิทธิผลอันก่อให้เกิดประโยชน์และผลดีต่อทางราชการและสังคม (๒)ปฏิบัติงานโดยมีความคิดริเริ่มในเรื่องใดเรื่องหนึ่ง หรือได้ค้นคว้าหรือประดิษฐ์สิ่งใดสิ่งหนึ่งซึ่งเป็นประโยชน์ต่อทางราชการ (๓)ปฏิบัติงานตามหน้าที่ที่มีสถานการณ์ตรากตรำเสี่ยงอันตราย หรือมีการต่อสู้ที่เสี่ยงต่อความปลอดภัยของชีวิต (๔)ปฏิบัติงานที่มีภาระหน้าที่หนักเกินกว่าตำแหน่งหน้าที่จนเกิดประโยชน์ต่อทางราชการ และปฏิบัติงานในตำแหน่งหน้าที่ของตนเป็นผลดีด้วย (๕)ปฏิบัติงานตามตำแหน่งหน้าที่ด้วยความตรากตรำเหน็ดเหนื่อยยากลำบาก และงานนั้นได้ผลดีเป็นประโยชน์ต่อทางราชการและสังคม (๖)ปฏิบัติงานที่ได้รับมอบหมายให้กระทำกิจการอย่างใดอย่างหนึ่งจนสำเร็จเป็นผลดีแก่ประเทศชาติ ข้อ๗ข้าราชการตำรวจซึ่งจะได้รับการพิจารณาเลื่อนขั้นและอัตราเงินเดือนประจำปีสองขั้นต้องเป็นผู้อยู่ในหลักเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีหนึ่งขั้นต่อข้อ ๕และอยู่ในหลักเกณฑ์ประการใดประการหนึ่งหรือหลายประการดังต่อไหนี้ด้วย (๑)ปฏิบัติงานตามหน้าที่ได้ผลดีเด่น มีประสิทธิภาพและประสิทธิผลอันก่อให้เกิดประโยชน์และผลดียิ่งต่อทางราชการและสังคมจนถือเป็นตัวอย่างที่ดีได้ (๒)ปฏิบัติงานโดยมีความคิดริเริ่มในเรื่องใดเรื่องหนึ่ง หรือได้ค้นคว้าหรือประดิษฐ์สิ่งใดสิ่งหนึ่งซึ่งเป็นประโยชน์ต่อทางราชการเป็นพิเศษและทางราชการได้ดำเนินการตามความคิดริเริ่มหรือได้รับรองให้ใช้การค้นคว้าหรือสิ่งประดิษฐ์นั้น (๓)ปฏิบัติงานตามหน้าที่ที่มีสถานการณ์ตรากตรำเสี่ยงอันตรายมาก หรือมีการต่อสู้ที่เสี่ยงต่อความปลอดภัยของชีวิตเป็นกรณีพิเศษ (๔)ปฏิบัติงานที่มีภาระหน้าที่หนักเกินกว่าตำแหน่งหน้าที่จนเกิดประโยชน์ต่อทางราชการเป็นพิเศษและปฏิบัติงานในตำแหน่งหน้าที่ของตนเป็นผลดีด้วย (๕)ปฏิบัติงานตามตำแหน่งหน้าที่ด้วยความตรากตรำเหน็ดเหนื่อยยากลำบากเป็นพิเศษและงานนั้นได้ผลดียิ่งเป็นประโยชน์ต่อทางราชการและสังคม (๖)ปฏิบัติงานที่ได้รับมอบหมายให้กระทำกิจการอย่างใดอย่างหนึ่งจนสำเร็จเป็นผลดียิ่งแก่ประเทศชาติ ข้อ๘การพิจารณาเลื่อนขั้นและอัตราเงินเดือนข้าราชการตำรวจประจำปีตามข้อ ๔ ข้อ ๕ ข้อ ๖ และข้อ ๗ให้ผู้บังคับบัญชาชั้นต้นหรือผู้ที่ได้รับมอบหมายพิจารณาโดยคำนึงถึงคุณภาพและปริมาณของผลงาน ความรู้ความสามารถความอุตสาหะ ความรับผิดชอบ พฤติกรรมการมาทำงาน ข้อมูลเกี่ยวกับการลา การรักษาวินัยและข้อควรพิจารณาอื่น ๆ ของผู้นั้น มาประกอบการพิจารณาอย่างรอบคอบแล้วรายงานผลการพิจารณาต่อไปยังผู้บังคับบัญชาชั้นเหนือขึ้นไปตามลำดับจนถึงอำนาจสั่งเลื่อนขั้นและอัตราเงินเดือน ในการพิจารณารายงานตามวรรคหนึ่งให้ผู้บังคับบัญชาชั้นเหนือแต่ละระดับที่ได้รับรายงานเสนอความเห็นเพื่อประกอบการพิจารณาของผู้มีอำนาจสั่งเลื่อนขั้นและอัตราเงินเดือนด้วย ข้อ๙เมื่อผู้มีอำนาจสั่งเลื่อนขั้นและอัตราเงินเดือนได้รับรายงานผลการพิจารณาจากผู้บังคับบัญชาตามข้อ ๘แล้วเห็นว่าข้าราชการตำรวจผู้ใดอยู่ในหลักเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีครึ่งชั้นตามข้อ๔ ให้เลื่อนขั้นและอัตราเงินเดือนแก่ผู้นั้นครึ่งขั้น และถ้าข้าราชการตำรวจผู้ใดอยู่ในหลักเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีหนึ่งขั้นตามข้อ ๕ให้เลื่อนขั้นและอัตราเงินเดือนแก่ผู้นั้นหนึ่งขั้น และถ้าข้าราชการตำรวจผู้นั้นมีผลการปฏิบัติงานอยู่ในหลักเกณฑ์ตามข้อ๖ ด้วย ก็ให้เลื่อนขั้นและอัตราเงินเดือนให้แก่ผู้นั้นหนึ่งขั้นครึ่งหรือถ้าข้าราชการตำรวจผู้นั้นมีผลการปฏิบัติงานอยู่ในหลักเกณฑ์ตามข้อ ๗ ด้วยจะเลื่อนขั้นและอัตราเงินเดือนให้แก่ผู้นั้นสองขั้นก็ได้ ในกรณีที่ผู้มีอำนาจสั่งเลื่อนขั้นและอัตราเงินเดือนพิจารณาเห็นว่าข้าราชการตำรวจผู้ใดไม่อยู่ในหลักเกณฑ์ที่จะได้รับการพิจารณาเลื่อนขั้นและอัตราเงินเดือนประจำปีครึ่งขั้นตามข้อ ๔หรือปฏิบัติงานตามหน้าที่ไม่ได้ผลดีเท่าที่ควรให้งดเลื่อนขั้นและอัตราเงินเดือนสำหรับผู้นั้น ข้อ๑๐การเลื่อนขั้นและอัตราเงินเดือนข้าราชการตำรวจผู้ดำรงตำแหน่งต่าง ๆ ให้เลื่อนได้ดังต่อไปนี้ (๑)ลูกแถวหรือเทียบกับตำแหน่งลูกแถว ให้เลื่อนได้ไม่เกินอัตราเงินเดือนของพลตำรวจ (๒)ผู้บังคับหมู่หรือเทียบกับตำแหน่งผู้บังคับหมู่ยศสิบตำรวจตรี สิบตำรวจโท สิบตำรวจเอก จ่าสิบตำรวจให้เลื่อนได้ไม่เกินอัตราเงินเดือนของยศจ่าสิบตำรวจ (พิเศษ) สำหรับยศนายดาบตำรวจให้เลื่อนได้ไม่เกินอัตราเงินเดือนของยศนายดาบตำรวจ (๓)รองสารวัตรหรือเทียบกับตำแหน่งรองสารวัตร ให้เลื่อนได้ไม่เกินอัตราเงินเดือนยศตำรวจเอก (๔)สารวัตร สารวัตรใหญ่ และรองผู้กำกับการหรือเทียบกับตำแหน่งดังกล่าวให้เลื่อนได้ไม่เกินอัตราเงินเดือนของยศพันตำรวจโท (๕)ผู้กำกับการหรือเทียบกับตำแหน่งผู้กำกับการ ให้เลื่อนได้ไม่เกินอัตราเงินเดือนของยศพันตำรวจเอก (๖)รองผู้บังคับการหรือเทียบกับตำแหน่งรองผู้บังคับการ ให้เลื่อนได้ไม่เกินอัตราเงินเดือนของยศพันตำรวจเอกอัตราเงินเดือนพันตำรวจเอก(พิเศษ) (๗)ผู้บังคับการ ผู้ช่วยผู้บัญชาการ และรองผู้บัญชาการหรือเทียบกับตำแหน่งดังกล่าวให้เลื่อนได้ไม่เกินอัตราเงินเดือนของยศตำรวจตรี (๘)ผู้บัญชาการ และผู้ช่วยอธิบดีหรือเทียบกับตำแหน่งดังกล่าว ให้เลื่อนได้ไม่เกินอัตราเงินเดือนของยศพลตำรวจโท (๙)รองอธิบดีหรือเทียบกับตำแหน่งรองอธิบดี ให้เลื่อนได้ไม่เกินอัตราเงินเดือนของยศพลตำรวจเอก (๑๐)อธิบดี ให้เลื่อนได้ไม่เกินอัตราเงินเดือนของยศพลตำรวจเอก ตามที่กฎหมายกำหนดให้เป็นอัตราเงินเดือนของอธิบดีกรมตำรวจ หากตำแหน่งใดซึ่งก.ตร. กำหนด หรือ ก.ตร. กำหนดและคณะรัฐมนตรีให้ความเห็นชอบให้มียศแตกต่างไปจากหลักเกณฑ์ดังกล่าวข้างต้นให้เลื่อนขั้นและอัตราเงินเดือนของผู้ดำรงตำแหน่งนั้นได้ไม่เกินอัตราเงินเดือนของยศนั้น ข้อ๑๑ ข้าราชการตำรวจซึ่งประจำกรมประจำกอง หรือประจำส่วนราชการใด หรือสำรองราชการ ให้เลื่อนขั้นและอัตราเงินเดือนได้ไม่เกินขั้นของชั้นยศในขณะนั้น ข้าราชการตำรวจซึ่งถูกสั่งให้สำรองราชการตามข้อ๒ (๑) (๒) (๔) และ (๕) แห่งกฎกระทรวง ฉบับที่ ๖ (พ.ศ. ๒๕๒๒)ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ ว่าด้วยการสั่งให้ข้าราชการตำรวจประจำกรมประจำกอง หรือประจำส่วนราชการใดเป็นการชั่วคราวหรือให้สำรองราชการส่วนราชการใดให้เลื่อนขั้นและอัตราเงินเดือนได้เสมือนดำรงตำแหน่งสุดท้ายก่อนถูกสั่งให้สำรองราชการ ข้อ๑๒ในการพิจารณาเลื่อนขั้นและอัตราเงินเดือนประจำปี ถ้าผู้มีอำนาจสั่งเลื่อนขั้นและอัตราเงินเดือนเห็นสมควรให้ข้าราชการตำรวจผู้ใดได้เลื่อนขั้นและอัตราเงินเดือนแต่ปรากฏว่าได้มีคำสั่งแต่งตั้งคณะกรรมการสอบสวนข้าราชการตำรวจผู้นั้นว่ากระทำผิดวินัย หรือผู้นั้นถูกฟ้องในคดีอาญาในความผิดที่เกี่ยวกับการปฏิบัติหน้าที่ราชการหรือความผิดที่ทำให้เสื่อมเสียเกียรติศักดิ์ของตำแหน่งหน้าที่ราชการของตนซึ่งมิใช่ความผิดที่ได้กระทำโดยประมาท ความผิดลหุโทษหรือความผิดที่พนักงานอัยการรับเป็นทนายแก้ต่างให้ และผลประทับฟ้องคดีนั้นแล้วก่อนมีคำสั่งเลื่อนขั้นและอัตราเงินเดือนให้ผู้มีอำนาจสั่งเลื่อนขั้นและอัตราเงินเดือนรอการเลื่อนขั้นและอัตราเงินเดือนไว้ก่อนและให้กันเงินสำหรับเลื่อนขั้นและอัตราเงินเดือนไว้ด้วย เมื่อการสอบสวนพิจารณาเสร็จแล้วหรือเมื่อศาลได้มีคำพิพากษาแล้วให้เลื่อนขั้นและอัตราเงินเดือนดังนี้ (๑)ถ้าผู้มีอำนาจแต่งตั้งคณะกรรมการสอบสวนมีคำสั่งว่าผู้นั้นไม่มีความผิด หรือมีความผิดแต่ถูกลงโทษไม่สูงกว่าโทษภาคทัณฑ์หรือผลการพิจารณาคดีอาญาปรากฏว่าไม่ถูกศาลพิพากษาลงโทษ หรือไม่มีมลทินหรือมัวหมองให้เลื่อนขั้นและอัตราเงินเดือนในปีที่รอการเลื่อนไว้ได้ถ้าได้รอการเลื่อนขั้นและอัตราเงินเดือนไว้เกินหนึ่งปี ให้เลื่อนขั้นและอัตราเงินเดือนย้อนหลังไปในแต่ละปีที่รอไว้ตามสิทธิด้วยแม้ว่าผู้นั้นจะได้ออกจากราชการไปแล้วก็ตาม (๒)ถ้าผู้มีอำนาจแต่งตั้งคณะกรรมการสอบสวนมีคำสั่งลงโทษสูงกว่าโทษภาคทัณฑ์หรือผลการพิจารณาคดีอาญาปรากฏว่าถูกศาลพิพากษาลงโทษหรือมีมลทินหรือมัวหมอง ให้งดการเลื่อนขั้นและอัตราเงินเดือนที่รอการเลื่อนไว้ถ้าได้รอการเลื่อนขั้นและอัตราเงินเดือนไว้เกินหนึ่งปีให้งดการเลื่อนขั้นและอัตราเงินเดือนที่รอการเลื่อนไว้ในปีที่ถูกลงโทษ ถ้าผู้นั้นได้ออกจากราชการไปแล้วด้วยเหตุอื่นที่ไม่ใช่เพราะเหตุเกษียณอายุตามกฎหมายว่าด้วยบำเหน็จบำนาญข้าราชการให้งดการเลื่อนขั้นและอัตราเงินเดือนในปีที่จะได้เลื่อนขั้นและอัตราเงินเดือนปีสุดท้ายหรือถ้าเป็นผู้พ้นจากราชการเพราะเหตุเกษียณอายุตามกฎหมายว่าด้วยบำเหน็จบำนาญข้าราชการให้งดการเลื่อนขั้นและอัตราเงินเดือนที่ผู้มีอำนาจสั่งเลื่อนขั้นและอัตราเงินเดือนได้รอการเลื่อนไว้ในวันที่ ๓๐กันยายนของปีที่ได้รอการเลื่อนขั้นและอัตราเงินเดือนไว้ แต่ถ้าถูกลงโทษปลดออกหรือไล่ออกจากราชการเนื่องจากการกระทำผิดทางวินัยหรือกระทำผิดทางอาญาดังกล่าวหรือถูกให้ออกจากราชการเพราะมีมลทินหรือมัวหมอง ให้งดการเลื่อนขั้นและอัตราเงินเดือนทุกปีที่รอการเลื่อนไว้ การพิจารณาเลื่อนขั้นและอัตราเงินเดือนตาม(๑) และ (๒) สำหรับผู้ที่ถูกตั้งคณะกรรมการการสอบสวนว่ากระทำผิดวินัยหรือถูกฟ้องในคดีอาญาประทับฟ้องไว้หลายกรณี ให้แยกพิจารณาเป็นกรณี ๆ ไป ข้อ๑๓ ในกรณีที่ผู้มีอำนาจสั่งเลื่อนขั้นและอัตราเงินเดือนเห็นสมควรเลื่อนขั้นและอัตราเงินเดือนให้แก่ข้าราชการตำรวจผู้ใดแต่ผู้นั้นจะต้องพ้นจากราชการไปเพราะเกษียณอายุตามกฎหมายว่าด้วยบำเหน็จบำนาญข้าราชการให้ผู้มีอำนาจสั่งเลื่อนขั้นและอัตราเงินเดือนสั่งเลื่อนขั้นและอัตราเงินเดือนเพื่อประโยชน์ในการคำนวณบำเหน็จบำนาญให้ผู้นั้นในวันที่๓๐ กันยายนของปีสุดท้ายก่อนที่จะพ้นจากราชการ ข้อ๑๔ในกรณีที่ผู้มีอำนาจสั่งเลื่อนขั้นและอัตราเงินเดือนพิจารณาเห็นสมควรเลื่อนขั้นและอัตราเงินเดือนให้ข้าราชการตำรวจผู้ใดแต่ผู้นั้นได้ตายหรือออกจากราชการไม่ว่าเหตุใด ๆ หลังวันที่ ๑ ตุลาคมแต่ก่อนที่จะมีคำสั่งเลื่อนขั้นและอัตราเงินเดือนประจำปีตามปกติ ผู้มีอำนาจสั่งเลื่อนขั้นและอัตราเงินเดือนจะสั่งเลื่อนขั้นและอัตราเงินเดือนให้ผู้นั้นย้อนหลังไปถึงวันที่ ๑ ตุลาคมของปีที่มีสิทธิจะได้เลื่อนนั้นก็ได้ แต่ถ้าผู้นั้นก็ได้พ้นจากราชการเพราะเกษียณอายุตามกฎหมายว่าด้วยบำเหน็จบำนาญข้าราชการไปก่อนที่จะมีคำสั่งเลื่อนขั้นและอัตราเงินเดือนเพื่อประโยชน์ในการคำนวณบำเหน็จบำนาญผู้มีอำนาจสั่งเลื่อนขั้นและอัตราเงินเดือนจะสั่งเลื่อนขั้นและอัตราเงินเดือนให้ผู้นั้นย้อยหลังไปถึงวันที่๓๐ กันยายนของปีที่จะเลื่อนนั้นก็ได้ ข้อ๑๕การเลื่อนขั้นและอัตราเงินเดือนข้าราชการตำรวจนอกเหนือจากหลักเกณฑ์และวิธีการที่กำหนดในกฎกระทรวงนี้หรือที่ไม่เป็นไปตามหลักเกณฑ์และวิธีการที่กำหนดในกฎกระทรวงนี้แต่ผู้มีอำนาจสั่งเลื่อนขั้นและอัตราเงินเดือนพิจารณาเห็นควรเลือนขั้นและอัตราเงินเดือนให้แก่ผู้นั้นโดยมีเหตุผลเป็นกรณีพิเศษให้ผู้มีอำนาจสั่งเลื่อนขั้นและอัตราเงินเดือนดังกล่าวดำเนินการเพื่อเสนอ ก.ตร. พิจารณาอนุมัติเป็นพิเศษเฉพาะราย ข้อ๑๖ในกรณีที่งดการเลื่อนขั้นและอัตราเงินเดือนข้าราชการตำรวจผู้ใด ให้ผู้บังคับบัญชาแจ้งเหตุผลให้จ้าราชการตำรวจผู้นั้นทราบ บทเฉพาะกาล ------------- ข้อ๑๗ข้าราชการตำรวจผู้ใดถูกรอการเลื่อนขั้นและอัตราเงินเดือนไว้ก่อนกฎกระทรวงนี้ใช้บังคับเนื่องจากอยู่ในระหว่างถูกตั้งคณะกรรมการสอบสวนว่ากระทำผิดวินัยหรือถูกฟ้องในคดีอาญาซึ่งศาลประทับฟ้องแล้วถ้าการสอบสวนพิจารณากรณีทางวินัยเสร็จแล้วปรากฏว่าผู้มีอำนาจแต่งตั้งคณะกรรมการสอบสวนมีคำสั่งว่าผู้นั้นไม่มีความผิดหรือมีคำสั่งลงโทษ หรือมีคำสั่งให้ออกจากราชการเพราะมีมลทินหรือมัวหมองหรือคดีอาญาศาลมีคำพิพากษาเมื่อกฎกระทรวงนี้ใช้บังคับแล้ว และเป็นเวลาภายหลังปีงบประมาณพ.ศ. ๒๕๓๙ การพิจารณาเลื่อนขั้นและอัตราเงินเดือนที่รอการเลื่อนไว้สำหรับข้าราชการตำรวจผู้นั้นให้เป็นไปตามหลักเกณฑ์และวิธีการที่กำหนดในกฎกระทรวงนี้แต่ถ้าการสอบสวนพิจารณากรณีทางวินัยเสร็จแล้ว หรือคดีอาญานั้นเสร็จสิ้นลง ก่อนสิ้นปีบงประมาณ พ.ศ. ๒๕๓๙การพิจารณาเลื่อนขั้นและอัตราเงินเดือนที่รอการเลื่อนไว้สำหรับข้าราชการตำรวจผู้นั้นให้เป็นไปตามหลักเกณฑ์และวิธีการที่กำหนดในกฎกระทรวง ฉบับที่ ๑๑ (พ.ศ. ๒๕๒๓)ออกตามความในพระราชบัญญัติระเบียบข้าราชการตำรวจ พ.ศ.๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ ซึ่งแก้ไขเพิ่มเติมโดยกฎกระทรวง ฉบับที่ ๑๙ (พ.ศ. ๒๕๓๐)ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ และกฎกระทรวง ฉบับที่ ๒๒ (พ.ศ. ๒๕๓๕)ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ ข้อ๑๘การเลื่อนขั้นและอัตราเงินเดือนข้าราชการตำรวจประจำปีงบประมาณ พ.ศ. ๒๕๔๐ ให้นำคุณภาพและปริมาณของผลงาน ความรู้ความสามารถความอุตสาหะ ความรับผิดชอบ พฤติกรรม การมาทำงาน ข้อมูลเกี่ยวกับการลาการรักษาวินัย และข้อควรพิจารณาอื่น ๆในรอบปีที่แล้วมาที่ข้าราชการตำรวจผู้นั้นมีอยู่ก่อนกฎกระทรวงนี้ใช้บังคับ และผู้บังคับบัญชาได้พิจารณาไว้แล้วตามกฎกระทรวง ฉบับที่ ๑๑(พ.ศ. ๒๕๒๓) ออกตามความในพระราชบัญญัติระเบียบระเบียบข้าราชการตำรวจ พ.ศ. ๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ ซึ่งแก้ไขเพิ่มเติมโดยกฎกระทรวงฉบับที่ ๑๙ (พ.ศ. ๒๕๓๐) ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจ และกฎกระทรวง ฉบับที่ ๒๒(พ.ศ. ๒๕๓๕) ออกตามความในพระราชบัญญัติระเบียบข้าราชการตำรวจ พ.ศ. ๒๕๒๑ว่าด้วยการเลื่อนขั้นและอัตราเงินเดือนข้าราชการตำรวจมาประกอบการพิจารณาสั่งเลื่อนตามกฎกระทรวงนี้ได้ ให้ไว้ ณ วันที่ ๑๐กรกฎาคม พ.ศ. ๒๕๓๙ บรรหาร ศิลปอาชา รัฐมนตรีว่าการกระทรวงมหาดไทย+-----------------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากพระราชบัญญัติเงินเดือนและเงินประจำตำแหน่ง พ.ศ. ๒๕๓๘ได้กำหนดบัญชีอัตราเงินเดือนข้าราชการตำรวจขึ้นใหม่ โดยมีโครงสร้างของบัญชีอัตราเงินเดือนต่างไปจากโครงสร้างของบัญชีอัตราเงินเดือนเดิมเป็นเหตุให้หลักเกณฑ์และวิธีการพิจารณาเลื่อนขั้นและอัตราเงินเดือนข้าราชการตำรวจที่ใช้บังคับอยู่ในปัจจุบันไม่สอดคล้องกับบัญชีอัตราเงินเดือนข้าราชการตำรวจที่กำหนดขึ้นใหม่สมควรปรับปรุงหลักเกณฑ์และวิธีการเลื่อนขั้นและอัตราเงินเดือนข้าราชการตำรวจเสียใหม่ให้เหมาะสมประกอบกับมาตรา ๓๗ แห่งพระราชบัญญัติระเบียบข้าราชการตำรวจ พ.ศ. ๒๕๒๑ซึ่งแก้ไขเพิ่มเติมโดยประกาศคณะรักษาความสงบเรียบร้อยแห่งชาติ ฉบับที่ ๓๘ ลงวันที่ ๒๘กุมภาพันธ์ พ.ศ. ๒๕๓๔ ได้บัญญัติิให้การเลื่อนขั้นและอัตราเงินเดือนข้าราชการตำรวจเป็นไปตามหลักเกณฑ์และวิธีการที่กำหนดในกฎกระทรวง จึงจำเป็นต้องออกกฎกระทรวงนี้[รก.๒๕๓๙/๒๗ก/๒๒/๑๑ กรกฎาคม ๒๕๓๙]